पाएं अपने शहर की ताज़ा ख़बरें और फ्री ई-पेपरडाउनलोड करें
ब्रितानी सैनिक ड्रमर ली रिग्बी की हत्या के मामले में एक दूसरे व्यक्ति माइकल एडेबोलाजो पर मुक़दमा दर्ज किया गया है.
इसेक्स काउंटी के शहर रॉमफ़ोर्ड के रहने वाले 28 साल के माइकल एडेबोलाजो पर दो पुलिस अधिकारियों की हत्या करने की कोशिश और हथियार रखने का मुक़दमा भी दर्ज किया गया है.
उन्हें हिरासत में ले लिया गया है और उन्हें सोमवार को अदालत में पेश किया जाएगा.
इससे पहले रिग्बी हत्याकांड मामले में 22 साल के माइकल एडेबोवले पर मुक़दमा दर्ज किया गया था. उन्हें गुरुवार को अदालत के समक्ष पेश किया गया था.हमला
एडेबोवले को घटनावाले दिन पुलिस की गोली लगी थी और वे छह दिन तक अस्पताल में भर्ती रहे थे. वहीं एडेबोलाजो को भी घटनास्थल पर गोली लगी थी और उन्हें गिरफ्तार कर लिया गया था. नौ दिन अस्पताल में रहने के बाद उन पर ये आरोप लगाए गए और दक्षिणी लंदन पुलिस स्टेशन में उन्हें हिरासत में ले लिया गया.
22 मई को हमले के बाद प्रत्यक्षदर्शियों ने इन दोनों की वीडियो फ़िल्म बना ली थी और उनकी तस्वीरें खींची थी.
ब्रिटेन की राजधानी लंदन के दक्षिण पूर्वी इलाक़े वुलिच में ब्रितानी सैनिक ड्रमर ली रिग्बी को चाकू से गोदकर मार डाला गया था.
वे द रॉयल बटालियन ऑफ़ फ्यूसिलियर्स के सेकेंड बटालियन में तैनात थे. उनकी उम्र 25 साल थी और उन्होंने अफ़गानिस्तान में भी अपनी सेवा दी थी.
इस मामले में अब तक कूल 12 लोगों को गिरफ्तार किया जा चुका है लेकिन इनमें से आठ ज़मानत पर रिहा हो गए और दो को बिना किसी आरोप के छोड़ दिया गया है.
शुक्रवार को रिग्बी के परिवार वालों ने मुस्लिम विरोधी हमलों की बढ़ती घटनाओं के मद्देनज़र लोगों से शांति बनाए रखने की अपील की.
(बीबीसी हिन्दी के एंड्रॉएड ऐप के लिए क्लिक करें. आप हमें क्लिक करें फ़ेसबुक और ट्विटर पर भी फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn